- Hindi News
- National
- अध्यक्ष पति होने के कारण अनावश्यक दबाव बना रहा मनोज, जिपं सीईओ से की शिकायत
अध्यक्ष पति होने के कारण अनावश्यक दबाव बना रहा मनोज, जिपं सीईओ से की शिकायत
भास्कर न्यूज | जांजगीर-चांपा
जनपद पंचायत डभरा के सीईओ ने वहां के अध्यक्ष पति के ऊपर कार्यालय में प्रतिदिन उपस्थित होकर कार्यालयीन कार्यों में हस्तक्षेप करने का आरोप लगाया है। उन्होंने इसकी शिकायत जिला पंचायत सीईओ से करते हुए अवगत कराया है।
जनपद पंचायत डभरा के सीईओ ने जिला पंचायत सीईओ को लिखे पत्र में बताया है कि मनोज पटेल अध्यक्ष पति होने के साथ ही विधायक प्रतिनिधि भी है। वे प्रतिदिन कार्यालय खुलने से लेकर शाम को कार्यालय बंद होने तक उपस्थित रहते हैं। अध्यक्ष के कक्ष में बैठकर अनधिकृत रूप से कार्यालयीन कार्यों में हस्तक्षेप करते हैं। इतना ही नहीं जनपद के अधिकारी और कर्मचारियों के साथ दुर्व्यवहार करते हैं। कर्मचारियों को बिना वजह अध्यक्ष के चेंबर में बुलाकर अनावश्यक कार्य कराए जाते हैं और परेशान किया जाता है। इससे जनपद का कामकाज प्रभावित होता है। जनपद पंचायत की सम्मिलन में उपस्थित रहकर कार्यालय के कार्यों में हस्तक्षेप करना पंचायती राज अधिनियम की धारा 22 (1) तीन का उल्लंघन है। जनपद सीईओ ने जिला पंचायत सीईओ को लिखे पत्र में उल्लेख किया है कि मनोज पटेल अध्यक्ष पति एवं विधायक प्रतिनिधि जनपद पंचायत के सम्मिलन एवं आवश्यक कार्यों के लिए ही कार्यालय आए तो उचित होगा। बिना वजह प्रतिदिन कार्यालय आकर कर्मचारियों को परेशान करना उचित नहीं है।
एक दिन पहले अध्यक्ष ने की है सीईओ की शिकायत
गुरूवार को डभरा जपं अध्यक्ष ने सीईओ नीतेश उपाध्याय के खिलाफ कार्यालय में नहीं रहने की शिकायत की है। दूसरे दिन सीईओ की शिकायत से स्पष्ट है कि जनपद कार्यालय में सब ठीक नहीं चल रहा है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva